[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2008.3.11

COM(2008) 145 végleges

2006/0143 (COD)

A BIZOTTSÁG KÖZLEMÉNYE AZ EURÓPAI PARLAMENTNEK

az EK-Szerződés 251. cikke (2) bekezdésének második albekezdése alapján a Tanácsnak az élelmiszer-adalékanyagok, az élelmiszer-ipari enzimek és az élelmiszer-aromaanyagok egységes engedélyezési eljárásának létrehozásáról szóló európai parlamenti és tanácsi rendelet elfogadásáról szóló közös álláspontjáról

(előterjesztő: a Bizottság)

2006/0143 (COD)

A BIZOTTSÁG KÖZLEMÉNYE AZ EURÓPAI PARLAMENTNEK

az EK-Szerződés 251. cikke (2) bekezdésének második albekezdése alapjána Tanácsnakaz élelmiszer-adalékanyagok, az élelmiszer-ipari enzimek és az élelmiszer-aromaanyagok egységes engedélyezési eljárásának létrehozásáról szóló európai parlamenti és tanácsi rendelet elfogadásáról szóló közös álláspontjáról

1. ELŐZMÉNYEK

A javaslatnak az Európai Parlamenthez, illetve a Tanácshoz történő továbbításának időpontja (COM(2006)0423 végleges – 2006/0143(COD) dokumentum): | 2006. július 28. |

Az Európai Gazdasági és Szociális Bizottság véleményének kelte: | 2007. április 25. |

Az Európai Parlament véleményének kelte (első olvasat): | 2007. július 10. |

A módosított javaslat továbbításának időpontja: A politikai megállapodás időpontja: | 2007. október 24. 2007. december 17. |

A közös álláspont elfogadásának időpontja: | 2008. március 10. |

2. A BIZOTTSÁG JAVASLATÁNAK CÉLJA

A közösségi jogszabályoknak „a szántóföldtől a konyhaasztalig” elv alapján történő javítására tett erőfeszítések keretében az élelmiszer-biztonságról szóló fehér könyvben a Bizottság bejelentette az élelmiszer-adalékanyagokra és az aromaanyagokra vonatkozó hatályos jogszabályok naprakésszé tételére és kiegészítésére, valamint az élelmiszeripari enzimekre vonatkozó különös rendelkezések megállapítására irányuló szándékát.

Ez a javaslat a belső piac megfelelő működésének biztosítását célozza, gondoskodva ezzel párhuzamosan az élelmiszer-adalékanyagok, az élelmiszer-ipari enzimek és az élelmiszer-aromaanyagok vonatkozásában az emberi egészség védelmének magas szintjéről.

Ennek érdekében központosított, hatékony, célratörő és átlátható egységes engedélyezési eljárást kíván létrehozni, amely az Európai Élelmiszerbiztonsági Hatóság (a továbbiakban: EFSA) által végzett kockázatértékelésen, valamint egy olyan kockázatkezelési rendszeren alapul, amelynek során a Bizottság szabályozási bizottsági eljárás (komitológia) keretében jár el. A javaslat azzal a feladattal bízza meg a Bizottságot, hogy az EFSA által végzett tudományos értékelések alapján az érintett anyagok minden egyes kategóriájára nézve állítson fel egy generikus közösségi listát, amelyet vezetnie kell és naprakésszé kell tennie. Amennyiben egy anyagot felvesznek e listák egyikére, az azt jelenti, hogy felhasználása a Közösségben valamennyi gazdasági szereplő számára általánosan engedélyezett.

3. ÉSZREVÉTELEK A KÖZÖS ÁLLÁSPONTHOZ

3.1. Általános megjegyzés

A Bizottság támogatja a Tanács által 2008. március 10-én elfogadott közös álláspontot. Az álláspont összhangban van a Bizottság eredeti javaslatában foglalt célokkal és felfogással, és tükrözi több, az Európai Parlament által javasolt módosítás alapelveit.

3.2. Az Európai Parlament első olvasata során elfogadott módosítások

A Bizottság által elfogadott és a közös állásponttal összhangban lévő módosítások

A közös álláspont (1. cikk) pontosítja, hogy az egységes engedélyezési eljárásról szóló rendeletjavaslat hatálya nem terjed ki azokra a füstaromákra, amelyek a 2065/2003/EK európai parlamenti és tanácsi rendelet hatálya alá esnek. Ez egybevág az Európai Parlament által az első olvasatban elfogadott 12. módosítással.

A bizalmasságot illetően a közös álláspont pontosítja, hogy egy anyag biztonságával kapcsolatos bármely információnak – úgymint toxikológiai adatok, biztonsági vizsgálatok és nyers adatok – nem kellene bizalmasnak lennie ((16) preambulumbekezdés). Ez a változtatás megfelel az EP 8. módosítás szempontjainak.

A közös álláspont (6. cikk (3) bekezdése) pontosítja, hogy az EFSA véleményének határideje meghosszabbítható abban az esetben, ha a kérelmező saját kezdeményezésére kiegészítő információkat nyújt be; ezt azonban csak kivételes esetekre kellene korlátozni a 10. cikknek megfelelően. Ez a változtatás összhangban van az EP 25. módosításával.

Az átláthatóság javítása érdekében a közös álláspont módosította a 8. és 10. cikket, valamint a 12. cikk (3) bekezdését, és ezek a változtatások megfelelnek az EP 27., 28. és 32. módosításának.

A közös álláspont módosította a (21), (22), (23) és (24) preambulumbekezdést, valamint a 7. és 14. cikket is az ellenőrzéssel történő szabályozási bizottság bevezetése, valamint a javasolt rendeletnek a Bizottságra ruházott végrehajtási hatáskörök gyakorlására vonatkozó eljárások megállapításáról szóló 1999/468/EK határozat módosításáról szóló 2006/512/EK tanácsi határozattal történő általános összehangolása érdekében. Ezek e rendelkezések összhangban vannak az EP e tárgyban tett 34., 35., 36. és 37. módosításával, azzal a különbséggel, hogy a közös álláspont bizonyos esetekben az időszakok lerövidítésének lehetőségét is magában foglalja. Ezt a szempontot nem tükrözte a Bizottság módosított javaslata, eltekintve a sürgősségi eljárás olyan esetekben történő bevezetésétől, amikor az emberi egészség különleges veszélynek van kitéve.

A közös álláspontba be nem épített, azonban a Bizottság által a módosított javaslatban változtatások nélkül, illetve szövegváltoztatással elfogadott módosítások

Az EP 1. módosítása pontosítja, hogy a Közösség politikájának érvényesítése során a környezet magas szintű védelmét is biztosítani kell. Ezt az elvet már az általános élelmiszerjogi rendelet (178/2002/EK) is magában foglalja, és a módosítás a Bizottság módosított javaslatában is elfogadásra került.

Az EP 3., 9., 10., 19., és 21. módosítása erősíti az átláthatóságra és az tájékoztatásra vonatkozó rendelkezéseket, amelyek már a bizottsági javaslatban is alapelvekként szerepeltek; ezért azok a módosított javaslatba is bekerültek.

Az EP 22. módosítása azt javasolja, hogy 6 hónapról 9 hónapra hosszabbítsák meg azt a határidőt, amelyen belül az EFSA véleményét megfogalmazhatja. A módosított javaslatban ez elfogadásra került.

A 2. és 6. módosítás főként a szerkesztésre vonatkozik, míg a 4. és 5. módosítás azt pontosítja, hogy egy anyag engedélyezésekor valamennyi ágazati élelmiszer-jogszabály kritériumainak meg kell felelni, valamint hogy az anyaggal kapcsolatos tudományos értékelésnek függetlennek kell lennie. Ezek a módosítások átkerültek a Bizottság módosított javaslatába.

3.3. A Tanács által bevezetett új rendelkezések

Ellentétben az EP-vel a Tanács megtartotta azt a 9 hónapos határidőt, amelyen belül a Bizottságnak – az EFSA véleményének kiadását követően – be kell nyújtania egy, a közösségi lista frissítését előirányzó intézkedéstervezetet. Ez időtartam szükségességének egyértelművé tétele érdekében azonban a Tanács bevette a közös álláspontba a (9) preambulumbekezdést, amely pontosítja, hogy bizonyos esetekben szükség van a 9 hónapos határidőre annak érdekében, hogy a Bizottság gondoskodni tudjon az érintettek megfelelő meghallgatásáról. Az intézkedéstervezet jellegétől függően ez az időtartam természetesen rövidebb is lehet. A közös álláspont (10) preambulumbekezdése pontosítja továbbá az eljárásra vonatkozó határidőket. Ezek a módosítások összhangban vannak a Bizottság javaslatával és elfogadhatók.

A közös álláspont ((12) preambulumbekezdés) továbbá azt is pontosítja, hogy egy anyagnak a közösségi listára történő felvételéről vagy fel nem vételéről történő kockázatkezelési döntés során az egyéb indokolt tényezőket is figyelembe kell venni, úgymint a társadalmi, gazdasági, tradicionális, erkölcsi és környezeti tényezők, valamint az ellenőrzések megvalósíthatósága. Ezeket a tényezőket már az általános élelmiszerjogi rendelet is említi, ezért ezeknek a javasolt rendeletben történő megismétlése az eredeti javaslatot megerősíti, így a Bizottság elfogadhatja azt.

A 2., 3., 6. és 9. cikk több változtatása is főként a szerkesztésre vonatkozik, és pontosítja az engedélyezési eljárás gyakorlati szempontjait, valamint az egyes szereplők szerepét. A 12. és 15. cikk egyes változtatásai technikai jellegűek; ezek pontosabbá teszik a javasolt rendeletet. Ezek a változtatások összhangban vannak a javaslat szellemével és elfogadhatók.

4. KÖVETKEZTETÉS

A Bizottság azon a véleményen van, hogy a közös álláspont teljes mértékben megőrzi a Bizottság eredeti javaslatának kulcsfontosságú elemeit és az Európai Parlament első olvasatban tett számos módosításának szellemét.

A Bizottság ezért egyetért a Tanács által egyhangúlag elfogadott közös állásponttal.